У невялікай зале араторыя сабралася больш за 400 чалавек: удзельнікі каманд, заўзятары, бацькі, сябры і госці. У першым радзе знаходзілася кампетэнтнае журы, якое было запрошана з улікам прапанаваных конкурсаў. Старшыня журы – ксёндз-пробашч парафіі Святога Міхала Арханёла Алег Жураўскі SDB. Спецыяльна запрошанымі гасцямі былі дапаможны біскуп Мінска-Магілёўскай архідыяцэзіі Аляксандр Яшэўскі SDB, рэгіянальны настаяцель Місіі св. Францішка Сальскага ў Беларусі кс. Віктар Гайдукевіч SDB, прадстаўнікі ДУА “Смаргонская школа мастацтваў ім. М. К. Агінскага”, ДУА “Смаргонскі раённы цэнтр творчасці дзяцей і моладзі”, журналісты мясцовай газеты “Светлы шлях”, салезіяне-супрацоўнікі, адна з сясцёр салезіянак.